Vrou in hof wat glo man wou laat vermoorPetina en Austin Coetzee. Foto: Facebook Coetzee van Kenilworth word daarvan beskuldig dat sy ŉ huurmoordenaar R200 000 aangebied het om haar man van die afgelope nege jaar, Austin Coetzee, te vermoor. Sy is in Oktober by die Landsdowne-treinstasie in hegtenis geneem kort voordat sy na bewering ŉ onbekende bedrag kontant aan die huurmoordenaar sou oorhandig. Coetzee is vroeër op borgtog van R30 000 vrygelaat. Haar borgtogvoorwaardes behels onder meer dat sy haar elke dag by die Elsiesrivier-polisiestasie moet aanmeld en met geen staatsgetuies mag kontak maak nie. Sy moes ook haar paspoort inhandig en mag nie die Wes-Kaap verlaat sonder die ondersoekbeampte se toestemming nie. Volgens berigte het Petina drie kinders, onder wie ŉ driejarige seun saam met Austin.